જોકે કેટલાક સ્ટાર્સને થોડા સમય પૂરતી ઘણી તકલીફોનો સામનો કરવો પડયો હતો અને ઘણા સ્ટાર્સ તો એવા પણ હતા કે ૫૦૦ અને ૧૦૦૦ની નોટ બંધ થતાં તેમને રાતોની ઊંઘ હરામ થઈ ગઈ, (કારણ કે ઘણા કલાકારો પાસે પણ બિનહિસાબી કાળું નાણું હોય છે અને આપણે વારંવાર સમાચારોમાં વાંચતા કે સાંભળતા હોઈએ છીએ કે ફલાણા કલાકારે ટેક્સ નથી ભર્યો વગેરે વગેરે) આ બધા રાતોરાત પોતાની ફિટનેસ અને મેકઅપની ચિંતા મૂકીને પોતાના આર્થિક હિસાબોને મેનેજ કેમ કરવા તેની ચિંતામાં પડી ગયા હતા, પરંતુ આ વાત તેઓ જાહેરમાં કબૂલી શકે તેમ નહોતા.